Fernando Martínez Morás

Fernando Martínez Morás, nado na Coruña o 31 de maio de 1885 e finado en León o 11 de setembro de 1937, foi un xeógrafo e escritor galego.

 Traxectoria 
miniatura|300px|De pé, de esquerda a dereita: Sebastián González, Eladio Rodríguez González, Enrique Peinador, Gonzalo López Abente, Pura González Varela (muller de Lugrís), Celia Brañas Fernández, Otero Pedrayo, David Fernández Diéguez, Ángel del Castillo e Fernando Cortés Bugía. Sentados: Fernando Martínez Morás, Castelao, Manuel Lugrís Freire, Antón Villar Ponte e Félix Estrada Catoyra.Recepción de Castelao na Real Academia Galega na Coruña o 25 de xullo de 1934.

Naceu na Coruña, sendo fillo de Andrés Martínez Salazar e Petra Morás Suevos. Estudou na Escola Superior de Comercio da Coruña e foi un dos pioneiros do fútbol na cidade, actuando como defensa no Corunna Foot Ball Club, futuro Real Club Coruña. Máis tarde ampliou os seus estudos en Londres e Oxford grazas a unha bolsa do Estado concedida en 1907.

Foi comisario pola Coruña na Exposición Rexional de 1909 e concelleiro da Coruña. Ingresou na Real Academia Galega o 20 de novembro de 1926 co discurso La toponimia de Galicia, respondido por Eladio Rodríguez González. Foi secretario da Real Academia Galega dende 1927 e mestre de xeografía económica na Escola de Comercio da Coruña. Tamén traballou como redactor de La Voz de Galicia e publicou artigos no Boletín de la Real Academia Gallega e noutras revistas de historia e literatura.

Amais de á RAG, pertenceu a outras institucións, como a Comisión Provincial de Monumentos, a Real Academia Provincial de Belas Artes e foi secretario do Instituto de Estudios Gallegos. Tamén foi un dos fundadores e o presidente da Universidade Popular da Coruña, nada no seo do Círculo de Artesáns e que tiña como obxectivo formar de xeito gratuíto á clase obreira. Presidiu tamén a Sociedade Filharmónica da Coruña, a Asociación da Prensa Local e a Federación de Xornalistas do Norte e Noroeste de España.

Morreu por mor dun accidente de tráfico, mentres cubría como xornalista a guerra civil española.

 Vida persoal 
Casou coa pianista Dora Castillo, irmá da tamén músico Pilar Castillo.

 Obras 
miniatura|150px|Fernando Martínez Morás, 1910.
 Las alarmas de Galicia, 1908.
 La Junta Superior de Subsidios, Armamento y Defensa del Reino de Galicia, 1908.
 Medios prácticos de fomentar entre la juventud el amor al estudio y el alejamiento de aquellos lugares en que puedan peligrar su honradez y buenas costumbres, 1916.
 Guía del turista, 1926.
 La región gallega. Notas geográfico-económicas, 1926, en colaboración con María de los Ángeles Lens de Patiño.

 Notas 

 Véxase tamén 

 Bibliografía 



 Ligazóns externas 


Categoría:Membros de número da Real Academia Galega

Categoría:Escritores de Galicia en lingua castelá
Categoría:Xornalistas da Coruña
Categoría:Nados na Coruña
Categoría:Nados en 1885
Categoría:Finados en 1937
Categoría:Finados en accidente de tráfico
Categoría:Membros correspondentes da Real Academia Galega
Categoría:Concelleiros da Coruña
Categoría:Futbolistas da Coruña
Categoría:Defensas de fútbol
Categoría:Xogadores do Real Club Coruña